《落叶》
明代·张实居

西风吹落叶，解作凄凉声。一朝辞故枝，飘飘难为情。

坐观此凋辞，我心亦不平。转盼阳春至，落者又复生。

叶叶还如旧，妍绿映日明。始知天下事，待时贵无争。

得失如循环，消长无定形。

作者简介：明末清初山东邹平人，字萧亭，一字宾公。明亡，隐居大谷，采得五色灵芝，因作采芝山堂。弹琴咏歌以自娱。诗多述怀感叹之作。有《萧亭诗选》。